A 2013-as Európa-bajnokságon K4-ben (Kárász, Kozák, Kovács) és K2 200 méteren (Kovács) arany-, K2 500 méteren (Kovács) és K1 200 méteren bronzérmes lett. A 2013-as gyorsasági kajak-kenu világbajnokságon K1 200 méteren ötödik, K2 200 méteren (Kovács) negyedik, K2 500 méteren (Kovács) ezüst-, váltóban aranyérmes volt. 2014 februárjában gerincsérvét megoperálták. 2014 júniusában bejelentette, hogy a teljes idényt kihagyja, mivel műtött gerince nincs olyan állapotban, hogy teljes értékű munkát végezhessen vele. A 2015-ös gyorsasági kajak-kenu világbajnokságon K2 200 méteren (Homonnai Luca) ezüstérmet szerzett. A 2016-os gyorsasági kajak-kenu Európa-bajnokságon K1 200 méteren hatodik, K2 200 méteren (Homonnai) negyedik helyezést ért el. A 2016-os riói olimpián K1 200 méteren nem jutott döntőbe, összesítésben a 9. helyen végzett.